Федератсияи ҷаҳонии сангсуронӣ

Федератсияи ҷаҳонии сангсуронӣ () — созмони байналмилалӣ ва ниҳоди роҳбарикунандаи сангсуронӣ дар ҷаҳон мебошад. То соли 1991 номи он Федератсияи байналмилалии сангсуронӣ () буд.

Маркази қароргоҳ дар Перт (Шотландия, Подшоҳии Муттаҳида) ҷойгир аст. Федератсия 76 ассотсиатсияи миллиро муттаҳид менамояд (ба ҳолати августи 2025, пас аз пайвастани ассотсиатсияи Сингапур).

Аз соли 2022 президенти WCF Бо Уэллинг (ИМА) мебошад.

 Таърих 
Федератсияи байналмилалии сангсуронӣ соли 1966 дар Перт (Шотландия) аз ҷониби намояндагони ассотсиатсияҳои миллии 7 кишвар — Шотландия, Канада, Шветсия, Норвегия, Швейтсария, Фаронса ва Иёлоти Муттаҳидаи Амрико таъсис ёфт.

Созмони нав назорати баргузории бузургтарин мусобиқаи байналмилалии сангсуронӣ миёни дастаҳои мардон — «Ҷоми Шотландия»-ро ба зимма гирифт, ки аз соли 1959 баргузор мегардид ва аз соли 1967 ба Чемпионати ҷаҳон оид ба сангсуронӣ миёни мардон табдил ёфт.

Аз соли 1979 чемпионатҳои ҷаҳон миёни занон баргузор мешаванд, аз соли 1975 — миёни наврасони писарон, аз соли 1988 — миёни наврасони духтарон, аз соли 2002 — миёни дастаҳои омехта ва собиқадорон, ва аз соли 2008 — миёни ҷуфтҳои омехта.

Соли 1991 Кумитаи байналмилалии олимпӣ (МОК) сангсурониро ҳамчун навъи варзиши олимпӣ ба расмият шинохт. Соли 1998 дар барномаи Бозиҳои зимистонаи олимпии 1998 дар Нагано мусобиқаҳои сангсуронӣ бори аввал пас аз соли 1924 дохил гардиданд.

Аз соли 2003 сангсуронӣ ба барномаи Универсиадаҳои зимистона шомил шудааст.

 Эзоҳ 

 Ҷусторҳои вобаста 
 Рейтинги Федератсияи ҷаҳонии сангсуронӣ
 Толори байналмилалии шуҳрати сангсуронӣ
 Пайвандҳо 
 Натиҷаҳо ва омор

Гурӯҳ:Сангсуронӣ
Гурӯҳ:Федератсияҳои ҷаҳонии варзиш
Гурӯҳ:Созмонҳои таъсисёфта дар 1966
Гурӯҳ:Подшоҳии Муттаҳида